Euro 2020 – L-Ukrajna jikkwalifikaw b'goal fil-120 minuta Svezja ……..1 Ukrajna ……2 (wara l-ħin barrani) -Ukrajna għelbu lill- Isvezja bl-iskor ta' 2-1 liema partita marret fil-ħin barrani biex għaddew għall- kwarti-finali tal-Euro 2020, bl-avversarji li jmiss issa hu­ma l-Ingilterra. Sa mis-suffara inizjali, l- Is­vediżi ħarġu fuq l-offensiva biex ifittxu goal kmieni u fetħu pressjoni fuq id-difiża avversarja iżda mingħajr ma heddew serjament. Fuq in-naħa l-oħra, minn azzjoni mejta, fit-13-il minuta l-Ukreni resqu viċin li jiftħu l-iskor meta Roman Yaremchuk irċieva l-ballun, u bid-difiża Svediża statika għall-aħħar, ġiegħel lill- goalkeeper Robin Olsen jinxteħet minn tulu biex evita goal ċert. Fis-27 minuta, l-Ukreni fetħu l-iskor meta Taras Stepanenko beda l-azzjoni lejn Andriy Yarmolenko li bl- outstep xeħet cross fuq it-tieni lasta hekk kif OLEKSANDR ZINCHENKO kien ġej bil-ġirja u venven xutt qawwi biex għeleb għal kollox lil Olsen. Żewġ minuti biss wara, minn azzjoni ta' corner, Sebastian Larsson ta l-impres­sjoni li seta' kiseb id-draw iżda sab lill-goalkeeper, Geor­giy Bushchan, attent. Imma tliet minuti minn tmiem l-ewwel taqsima Bushchan ma seta' jagħmel xejn mill-kanunata ta' Emil Forsberg li ġiet devjata minn Illia Zabarnyi. Fl-54 minuta, l-Ukreni kienu sfortunati meta laqtu l-lasta minn Sergiy Sydorchuk … u minuta wara, l-Isvediż Forsberg ġie mċaħ­ħad minn sieq il-lasta. Fil-65 minuta, Bushchan kien providenzjali meta salva b'diffikultá x-xutt ta' Kulusevski li deher destinat għas-saqaf tax-xib­ka … u tliet minuti wara Forsberg għeleb lill-istess Bushschan iż­da ġie mċaħħad mill-mimduda. Sad-90 minuta, l-is­kor baqa' l-istess biex il-partita marret fil-ħin barrani. Fid-99 minuta, l-Isvezja spiċċaw jilagħbu bi player inqas meta tkeċ­ċa Marcus Danielson għal foul ikrah fuq Artem Besedin. U bil-partita kienet tidher li se tmur għall-għoti tal-penalties, proprju fil-120 minuta, l-Ukreni skorjaw il-goal tar-rebħa minn daqqa ta' ras tas-sositut Artem Dovbyk. Raba' Uff. : Davide Massa (Italja) Tkeċċa : M. Danielson 99 (S)